open-index/open-wikipedia-markdown huggingface dataset:
Ash Shamaliyah

**ash-Shamaliyah** (arabisk:**الشمالية‎**, *nord eller det nordlige*) kan bety:
* al-Wilayah ash-Shamaliyah — Nordstaten i Sudan
* al-Mintaqah ash-Shamaliyah — tidligere Ash Shamaliyah Region i Bahrain
* al-Muhafazah ash-Shamaliyah — Nordlige guvernement, Bahrain
* Al Hudud ash Shamaliyah, provins i Saudi-Arabia
* al-Muhafazah ash-Shamal — Guvernementet Nord-Libanon, Libanon
* ash-Shamal, kommune i Qatar

**Shamal** omdirigeres hit; det kan bety:

*Shamal Sina' (arabisk: شمال سيناء ) er en region øst i Egypt
* Shamal Darfur — Nord Darfur delstat i Sudan
* Shamal (Khost Province)-et distrikt og en landsby i Afghanistan
* ash-Shamal er det nordligste av guvernementene i Libanon.
* Shamal (vind)
* Shamal, en figur fra serien Magical Girl Lyrical Nanoha
* Maserati Shamal, en bil
*Shamal er også navnet på et album (1976) med gruppa Gong.
Södra Kvarken

**Södra Kvarken** er sundet mellom Åland og Sverige ved området Roslagen i Uppland. Den knytter Ålandshavet og Østersjøen i sør til Bottenhavet i nord. Det er rundt  bredt, og dermed det smaleste sundet mellom Sverige og Åland.

## Se også
* Kvarken
Ålandshavet

**Ålandshavet** (svensk: *Ålands hav*, finsk: *Ahvenanmeri*) er havområdet vest og sør for den finske øygruppen Åland. Det ligger mellom Åland og det svenske fastlandet på høyde med Uppland. Ålandshavet danner overgangen mellom den egentlige Østersjøen og Bottenvika. Den smaleste delen kalles *[[Södra Kvarken]]*, og er rundt  bredt.

Ålandshavets største dybde er 301 meter. Fergetrafikken over Ålandshavet går mellom Kapellskär i Sverige og Mariehamn på Åland, eventuelt Åbo i Finland, og mellom Grisslehamn og Eckerö. Allerede på 1960-tallet ble farvannet mellom Kapellskär og Mariehamn trafikkert av en ferge kalt *Ålandsfärjan*.

## Se også
* Kobba Klintar
* Ålands skjærgård
Berlins fjernsynstårn

**Berlins fjernsynstårn** (*Fernsehturm*) er et fjernsynstårn i det sentrale Berlin. Det er et kjent landemerke rett ved Alexanderplatz, og ble bygget mellom 1965 og 1969 i det daværende Øst-Berlin som et prestisjeprosjekt for kommunistregimet. Tårnet ble brukt som et symbol på Berlin av regimet i DDR. Tårnet kan lett sees i de sentrumsnære bydelene i Berlin.

Tårnet, som ble bygd som en TV- og radiomast med utstyr for telekommunikasjon og kringkasting, var opprinnelig 365 meter høyt, men etter at en ny antenne ble installert i 1990-årene er høyden øket til 368 meter. Fjernsynstårnet er den høyeste konstruksjonen i hele Vest- og Sentral-Europa.  

Det finnes en utsiktsplattform og en roterende restaurant i tårnet. Utsiktsplattformen ligger 204 meter over bakken, mens restauranten, som roterer helt rundt i løpet av tyve minutter, ligger noen få meter over utsiktsplattformen. Opprinnelig roterte restauranten i løpet av en time, hastigheten ble senere fordoblet og tredoblet under renoveringen på 1990-tallet.

Inne i tårnet er det to heiser som bringer besøkende opp til plattformen på 35 sekunder. Tross farten, er heismekanikken så finstilt, at de færreste merker bevegelsen.

Tårnet har etter gjenforeningen vært eiet av Deutsche Telekom.

Når solen skinner på kuppelen i rustfritt stål gir det en refleksjon i form av et kors. Det ateistiske og kirkeundertrykkende kommunistregimet hadde ikke forutsett dette, og denne virkningen ble derfor på folkemunne kalt «pavens hevn». Ronald Reagan nevnte dette i sin tale «Tear down this wall» ved Brandenburger Tor 12. juni 1987:

:*For flere år siden, før østtyskerne begynte å bygge opp igjen sine kirker,  reiste de en sekulær bygning: Fjernsynstårnet ved Alexanderplatz. Siden det har myndighetene arbeidet for å korrigere det de ser på som tårnets ene store feil: de har behandlet glasskuppelen på toppen med maling og kjemikalier av alle slag. Allikevel, selv i dag, når solen treffer kulen, den kulen som tårner over hele Berlin, lager lyset korsets tegn. Der i Berlin, lik byen selv, så kan ikke symboler for kjærlighet, symboler for tilbedelse, bli undertrykt.*

Under fotball-VM i 2006 ble kuppelen dekorert som en fotball.

## Eksterne lenker
* 
* Berliner Fernsehturm
Rot-Weiss Essen

**Rot-Weiss Essen** er en tysk fotballklubb fra byen Essen i delstaten Nordrhein-Westfalen. 

Sesongen 2014-15 spiller klubben på nivå 4 i tysk fotball. Senest i 2006/07-sesongen spilte Rot-Weiss Essen i 2. Bundesliga. 

## Meritter
* Tysk mester: 1955
* DFB-Cup vinner: 1953
* DFB-Cup tapende finalist: 1994

## Plasseringer

## Eksterne lenker
*
Deutsche Telekom

**Deutsche Telekom AG** er et tysk telekommunikasjonsselskap grunnlagt i 1996 med hovedkvarter i Bonn, etter å ha blitt utskilt fra forgjengeren Deutsche Bundespost. Det er det største telekommunikasjonsselskapet i Europa. Den tyske staten eier direkte 15,7 % av aksjene i selskapet og indirekte ytterligere 12,8 %. Etter den tyske staten er største aksjonær det amerikanske selskapet Blackstone med 4,5 %. 67,5 % av aksjene eies av småaksjonærer.

Deutsche Telekom AG er ett av Tysklands største selskaper med 240 000 ansatte (per 27. mai 2008). Med 30,5 millioner fasttelefonkunder og 37,1 millioner mobiltelefonkunder er Deutsche Telekom AG største teleleverandør i Tyskland.

Deutsche Telekom AG omsatte for 62,5 milliader euro (496 milliarder kroner) i 2007.

## Referanser


## Eksterne lenker
*
Maskin

En **maskin** er en teknisk innretning laget av mennesker som kan overføre eller omforme energi slik at de kan utføre eller hjelpe til med en oppgave. Under dette begrepet forstås som regel en *sammensatt maskin* som består av to eller flere enkle maskiner.

Mennesker har brukt ulike mekanismer for å forsterke egne muligheter i tusenvis av år. Slike mekanismer reduserer enten kraftbehovet for å gjøre et arbeid, endrer retningen på en kraft eller omformer en kraftform til en annen.

Ordet «maskin» kommer av latin *máchina*, et lånord fra *makhaná*, en dorisk variant av attisk gresk *mēkhanē* (redskap, maskin) som er opphav til ordet «mekanikk».

## Enkel maskin
En enkel maskin er en innretning som bare trenger én kraft for å virke. Grunnleggende enkle maskiner er
* Skråplanet
* Skruen
* Kilen
* Vektstangen
* Hjulet
* Trinsen

Gjenstander som er direkte avledet av enkle maskiner har ofte ingen bevegelige deler og blir i dagligtale vanligvis omtalt som verktøy.

## Eksempel på maskiner

## Referanser


## Eksterne lenker
* En norsk ordboks definisjon på maskin
Filmindustri

**Filmindustri** en industri som produserer og distribuerer film. 

## Filmindustri i Norge
*Se utdypende artikkel om [[Norsk film]]*

Norsk film er en industri som stadig utvikler seg. Siden 1985 har det i snitt vært ca. 19 norskproduserte premierefilmer, og i 2022 var antallet 30 stk. Antall produserte filmer varierer fra år til år. Kvaliteten på norske filmer blir stadig bedre. Enkelte av disse filmene får mye oppmerksomhet i utlandet. Et eksempel på dette, er den prisvinnende, norske filmen "Verdens verste menneske" fra 2021.

Et klassisk eksempel på et norsk produksjonsselskap, er blant annet Nordisk Film. 

## Filmindustri i USA og Bollywood
I land hvor det produseres virkelig mye film er det viktig med et systematisk produsksjonsapparat som utfører klart deffinerte oppgaver. Dette gjør produksjonen så effektiv som mulig.

## Filmindustriens historie

Etterhvert som filmproduksjonen ble standardisert laget man måter å gjennomføre ting raskt gjennom et utviklet produksjonsapparat. Rundt 1910 hadde man i Frankrike laget dette. 

Gjennom andre verdenskrig ble de europeiske filminstitusjonene bombet, men man gjennom hele krigen hadde produsert store mengder propaganda film i USA. Dette gjorde at USA fortsatte som en stor filmprodusent med sine oppbygde studioer.

I 1960-årene nådde den klassiske studiofilmen sin topp.

Rundt 1970 måtte Hollywood reorganiseres for å konkurrere med TV-en. Filmstudioene ble omorganisert til fordel for filmproduksjoner utenfor studiorer. Filmstudioene og produksjonsselskapene startet da å fungere som direkte fianansieringinstitusjoner for regissører. 

I dag har dette trenden fortsatt. Mange store filmer finansieres uavhengig av Hollywood, men direkte fra avkastningsavhengige investorer. 

## Se også
* Filmproduksjon
* Filmhistorie

## Referanser
Theo (band)

**Theo** var et hardrock-band fra Arendal i Aust-Agder.

## Historie
Theo ble opprettet i 1982 og var aktive frem til slutten av 1980-tallet. Med originalbesetningen gav de ut to kassetter, og med nye medlemmer singlen *«[[Born to Rock]]»* og studioalbumet *[[The Good, the Bad, and the Ugly]]*. Theo spilte på lokale arrangement som Kildenrock og Molandsrock, og hadde en opptreden på NRK med «Born to Rock». Bandet ble oppløst i 1989 / 1990. Det ble holdt en mimrekonsert i Arendal 27. desember 2007.

Bård Torstensen og Erlend Ottem har senere gjort suksess med Rap-Metal bandet *[[Clawfinger]]*. Geir Emanuelsen var med i band som *[[Go-Go Gorilla]]* (med Alex Rosén), *Dixie Ramblers* og Howlin' Pimp-O-Negros og *[[The Beat Tornados]]* som han var med å starte. Harald Dose har værr vokalist i *Dose Project Band*, som har utspring i *Arendal Storband og igjen med Bård Torstensen i bandet GrowN.* 

## Diskografi
*1983: *Imagination of War* (kassett)
*1985: *Turn Insane* (kassett)
*1988: *[[The Good, the Bad, and the Ugly]]*, Veps Musikk, (studioalbum)
*1989: *Born to Rock*, Veps Musikk, (singel)
#«Born to Rock»
#«The Track»

## Medlemmer
; Opprinnelige 
* Bård Kuvaas – gitar
* Geir Marcussen – vokal
* Bård Torstensen – gitar
* Geir Emanuelsen – bass
* Stig Theo Eriksen – trommer

;Andre 
* Geir Brobakken – vokal
* Dag Tynes – trommer

;Siste medlemmer 
* Harald Dose – vokal
* Erlend Ottem – gitar
* Bård Torstensen – gitar
* Geir Emanuelsen – bass
* Stig Theo Eriksen – trommer 

## Eksterne lenker
* Rock of Norway – Anmeldelse av ''The Good, The Bad, And The Ugly''
* Harald Doses hjemmeside

__NOTOC__
Bottenhavet

**Bottenhavet** (finsk: *Selkämeri*) er den sørligste og breieste delen av Bottenvika. Norra kvarken danner grense i nord mot den egentlige Bottenvika.

Bottenhavet har en utstrekning på 350 km i nord-sør-retningen, er 230 km på det breieste og har et areal på 66&nbsp;000 km². Største dyp er Ulvödjupet på 293 m, mens middeldybde er 68 m. Saltkonsentrasjonen på overflaten ligger mellom 4 og 6 promille.

## Kilder
* Sveriges vattenmiljö: Bottenhavet Besøkt 2. januar 2025
* Sveriges meteorologiska och hydrologiska institut (SMHI): Östersjöns och Västerhavets geografi  Besøkt 2. januar 2025
Einar Bruno Larsen

**Einar Bruno Larsen** (født 17. november 1939, død 27. juli 2021) var en norsk idrettsutøver. Han er mest kjent som fotball- og ishockeyspiller, men spilte også bandy og håndball. Larsen spilte hele karrieren for Vålerengens Idrettsforening.

## Karriere
Larsen debuterte på Vålerenga Fotball i 1957 og spilte tolv sesonger for klubben. Han fikk 155 toppseriekamper og scoret 56 toppseriemål. Han ble seriemester for klubben i 1965 og ble klubbens toppscorer i 1957/58, 1959/60, 1960/61 og 1965. Larsen fikk tre , og scoret ett mål.

Larsen spilte tretten sesonger for Vålerenga Ishockey i periodene 1959-67 og 1972-75. Han ble norgesmester seks ganger og vant gullpucken som årets spiller i 1963. Larsen fikk 60 VM- og OL-kamper i ishockey og deltok blant annet under Vinter-OL 1964 i Innsbruck.

I håndball spilte Larsen for Grønland Idrettsforening. Med Grønland kom han til tre NM-finaler. Larsen fikk også to landskamper i håndball.

Einar Bruno Larsen var kjent som en munnrapp type og var en av «bohemene» i Vålerenga på 60-tallet.

## Toppseriekamper i fotball

## Referanser


## Eksterne lenker
* 
* Landslagsstatistikk i håndball på handball.no
Orienteringsrespons

**Orienteringsresponsen** (OR) er en generalisert respons til uventede eller nye stimuli. Hensikten med responsen er å opprettholde organismens oversikt over omgivelsene og forberede organismen på eventuell fare. Orienteringsresponsen har således en adaptiv funksjon. Responsen vil stoppe organismens umiddelbare atferd og fokusere dens oppmerksomhet på den nye eller ukjente stimulusen. Responsen består av sensoriske, somatiske, og autonome endringer, og endringer i organismens EEG, disse endringene fasiliterer sensorisk input til hjernen. Responsen vil habitueres etter hvert dersom stimulusen ikke oppfattes som truende. 

Endringene knyttes til aktiverings-orienteringssystemet i hjernen som inneholder strukturer som lateral frontal cortex, amygdala, hippocampus og retikulærsubstansen. 

Orienteringsresponsen har blitt forklart (bl. a. av Solkolov) gjennom et matching prinsipp. En hypotetiserer at stimuli danner hukommelsespor/minneavtrykk som oppdateres ved nye stimuleringer. OR oppstår vanligvis når det er en ubalanse (mismatch) mellom organismens representasjon (altså minneavtrykket) og den reelle stimulusen som forekommer i miljøet. 

Orienteringsresponsen stilles ofte opp mot forsvarsresponsen (også kalt defense respons, DF). Dette er en respons som utløses av intense stimuluser med klarere emosjonell verdi.
Forsvarsrespons

**Forsvarsrepsonsen** (også kalt defense respons, DR) er en type respons som utløses i en organismen som et resultat av eksponering til en intens stimulus (ofte med emosjonell verdi). Responsen fører til genrell aktivering og den vil avbryte individets atferd og fokusere all oppmerkosomheten mot den aktuelle stimulusen. Responsen er sådan adaptiv fordi den forbereder individet til en "fight eller flight"-reaksjon, og den kan ikke habitueres. 

Forsvarsresponsen knyttes til aktivering av det limbiske system i hjernen. 

Forsvarsresponsen stilles ofte opp mot orienteringsresponsen.
Jens Christian Hansen

**Jens Christian Hansen** (1932–2014) var en norsk geograf.

I starten av forskerkarrieren virket Hansen innen den franske regionalgeografiske skole. Hans hovedfagsoppgave i geografi hentet materiale fra Dombes i Frankrike og var basert på et lengre forskningsopphold med fransk statsstipendium. I 1959 tok han embetseksamen med hovedfag i geografi ved Universitetet i Oslo, der han også virket som universitetslektor i årene 1962 til 1964.

Hansens forskningsinteresser lå senere innen regional utvikling i Norge og spørsmål knyttet til befolkningsutvikling og bosettingsendring i Norge. Fra 1965 arbeidet Hansen som universitetslektor i geografi ved Universitetet i Bergen.  Geografifaget var i Bergen nært knyttet til Norges Handelshøyskole, der Hansen også var dosent mellom 1970 og 1972. Hansen ble i 1970 dr.philos. ved Universitetet i Bergen med avhandlingen *Administrative grenser og tettstedsvekst*. Fra 1973 var Hansen professor i geografi ved Universitetet i Bergen.

Der var han særlig beskjeftiget med industristedenes rolle i den norske samfunnsutviklingen, regionalpolitikk og den norske bosettings- og befolkningsutviklingen i etterkrigstiden. Mot slutten av sin yrkeskarriere studerte han flytting og var opptatt av ungdoms forhold til sted. Hansen var professor emeritus, Institutt for geografi, Universitetet i Bergen.

Hansen var medlem av Det norske videnskaps-akademi, Den matematisk-naturvitenskapelige klasse, Gruppe 5: Astronomi, geodesi og geografi.

## Referanser


## Eksterne lenker
Jason Richardson (basketballspiller)

**Jason Richardson** (født 20. januar 1981 i Saginaw i Michigan) er en amerikansk basketballspiller. Han spiller for laget Orlando Magic. 

Richardson er 1,98 meter høy og veier 102 kg. Han har spilt i NBA siden 2001. Han er kjent som en god dunker, og vant NBA Slam Dunk Contest i 2002 og 2003.

På collegenivå spilte Richardson for Michigan State University
## Referanser


## Eksterne lenker
* 
*
Sephiroth

**Sephiroth** (セフィロス *Sefirosu*) er en fiktiv videospillfigur fra rollespillet *[[Final Fantasy VII]]* til PlayStation. Ettersom *Final Fantasy VII* ble en stor suksess har Sephiroth hatt mange andre opptredener blant annet i *[[Kingdom Hearts]]*-serien og *Compilation of Final Fantasy VII*, en serie som viderefølger *Final Fantasy VII*.

## Biografi
Sephiroth var resultatet av professorene Lucrecia Crescent og Hojos forhold. Allerede før fødselen hadde Hojo eksperimentert med den mystiske Jenovas celler på Sephiroth. Resultatet ble at Sephiroth fikk supermenneskelige krefter, og etter hvert som han vokste opp i Shinras tjeneste gikk han raskt opp på SOLDIERs rangstige og ble til slutt en legende og idol for ungdommer over hele verden, helt til tilfeldighetene sendte ham på et oppdrag til byen Nibelheim.

Sammen med andre utsendinger fra Shinra skulle han på et rutineoppdrag for å få has på noen monstre som terroriserte byen. De overnattet på den lokale herregården som tilfeldigvis var samme bygning som Hojo anvendte i løpet av store deler av forskningen sin. Sephiroth kom over forskningsarkivene i bygningen, og etter å ha oppdaget sine røtter som forskningseksperiment fikk han det for seg at han var Jenovas «sønn», skapt for å lede arven hennes videre ved å erobre verden. Etter å ha lagt byen i grus dro han til Jenovas lagringsplass like ved i den lokale Mako-reaktoren for å hente sin «mor». Han ble stoppet av Cloud Strife og kastet ned i Mako-strømmen i reaktoren, og ble etter dette antatt å være død. Sannheten var at han overlevde, og fløt gjennom jordens indre til han ble innkapslet i en gigantisk Materia-krystall.

Fem år senere fortsatte han sin plan om verdensherredømme, og manifesterte seg i Jenovas kropp, som ble lagret i Shinras hovedkvarter. Denne Sephiroth-dobbeltgjengeren reiste så verden rundt og spredte død og fordervelse, på leting etter en måte å gi sin egentlige kropp den makten han ville ha. Til slutt oppdaget han en måte å tilføre seg selv energien i selve planeten – ved å gjøre stor skade på den og deretter suge til seg energien som ble samlet for å reparere skaden. Sephiroths plan ble nesten forhindret av blomsterpiken Aerith Gainsborough, som var den siste gjenlevende av en eldgammel rase som beseiret Jenova i fortiden. Sephiroth triumferte likevel til slutt; han drepte Aerith og brukte den Svarte Materia til å påkalle en enorm asteroide til å kollidere med jorden. I siste øyeblikk ble han angrepet og stoppet av Cloud Strife for andre gang, sammen med flere av vennene hans. Med hjelp av Aeriths ånd ble asteroiden, Meteor, fordrevet.

Men selv om planen hans mislyktes denne gangen, var Sephiroth nå blitt så mektig at hans sjel ikke kunne dø. Sephiroth ble gjenfødt to år senere i kroppen til Kadaj i filmen *[[Final Fantasy VII Advent Children]]*, men ble nok en gang beseiret av Cloud. Hans siste replikk, «I will never be a memory», tilsier at han enda ikke er borte for godt.

## Eksterne lenker
* Final Fantasy Wiki-biografi
Breton

**Breton** er en hunderase som opprinnelig stammer fra Bretagne i Frankrike, og som ble til gjennom at man krysset settere og spanieler. Per 2018 er rasen lite utbredt i Norge.

Breton er den minste av de stående fuglehundrasene. Den er rask og smidig i forhold til størrelsen. De to første breton-hundene kom til Norge i 1954 fra Canada. Denne fuglehundrasen øker i popularitet blant jegere, ettersom den også er en god familiehund fordi den er så liten.

## Utseende, anatomi, og fysikk
Breton-valper kan bli født med full hale, kort hale eller stump hale. Kupering er ikke lenger lov i Norge.
### Farge
Bretoner kan ha fem forskjellige farger:

* hvite og oransje
* hvite og svarte
* hvite og leverfarget
* tricolor med fargene svart, oransje og hvit
* tricolor med fargene lever, orange og hvit

## Historikk
Breton ble opprinnelig til i Frankrike på 1800-tallet, men riktig oppsving fikk den først etter at amerikanerne oppdaget den og gjorde den kjent. I dag fins det flere breton-hunder i USA enn i Frankrike. I likhet med mange andre raser hadde denne rasen en nedgangsperiode, men i 1907 fikk breton-hundene rasestatus og egen standard. Dette førte til at rasen ble bevart.

## Bruksområder
En breton kan brukes på alle typer fuglejakt, men er også en god familiehund. Bretoner er utmerkede apportører. Rasen er lite plaget av sykdommer og arvelige lidelser; men det er en del forekomster av epilepsi og hofteleddsdysplasi. Et fåtall eksemplarer av arten har spondylose og patellaluksasjon.

## Kortfattet rasestandard, utarbeidet av FCI
Breton er en mellomstor, kompakt og kraftig bygd hund. 
*Hode: snutepartiet er en tanke kortere enn skallen (2:3), markert stopp, tett eller lett konveks neserygg. Mørk nesebrusk, tørre *lepper. Har strammere lepper enn hunder flest;
*Øyne: mørkt ravfargede, harmonerer med pelsfargen, livlige og uttrykksfulle;
*Ører: høyt ansatt, ganske korte, lett rundet, godt med pels og beheng;
*Bitt: saksebitt;
*Hals: middels lang med god reisning. Tørr;
*Kropp: dypt bryst, rommelig og ganske bredt, rekker ned til albuene. Kort, rett rygg og markert manke. Kort og bred lend. Lett opptrukket buklinje og lett fallende kryss;
*Ben: godt skråstilt skulder, lang overarm og kraftig benstamme. Fjærende mellomhånd. Bølget beheng. Moderat vinklede bakben, med brede lår og lave haser, bølget beheng til haseleddet;
*Poter: godt sluttede, med noe hårlag mellom tærne;
*Hale: rett eller hengende,kan også ha blitt Født uten hale.

Gruppeplassering: FCI gruppe 7, seksjon 1.

## Referanser


## Eksterne lenker
* Norsk Breton klubbs hjemmeside
Ola Listhaug

**Ola Listhaug** (1949–2023) var en norsk sosiolog og statsviter. Som forsker var han en viktig bidragsyter både nasjonalt og ikke minst internasjonalt når det gjelder studiet av politisk atferd, valg og velgere. 

## Liv og virke
### Bakgrunn
Ola Listhaug ble født og vokste opp på Sjøholt i daværende Ørskog kommune. Etter studier i sosiologi, statsvitenskap og sosialøkonomi ved Universitetet i Oslo i årene 1969 til 1971 ble Listhaug i 1972 mag.art. i sosiologi fra Universitetet i Trondheim.

### Karriere
Listhaug ble i 1971 ansatt ved Universitetet i Trondheim. I 1988 ble han dr.philos. på avhandlingen *Citizens, parties and Norwegian electoral politics 1957-1985 : An empirical study*.

I 1992 ble han professor ved Institutt for sosiologi og statsvitenskap i Trondheim. Han var sentral i oppbygningen av det statsvitenskapelige forskningmiljøet ved universitetet i Trondheim, som nå het Norges teknisk-naturvitenskapelige universitet, og var samtidig leder for Institutt for sosiologi og statsvitenskap i en årrekke.

Fra 2002 var Listhaug knyttet til Centre for the Study of Civil War ved Institutt for fredsforskning. Han hadde en rekke sentrale posisjoner og tillitsverv i norsk samfunnsforskning. Han var innvalgt i Det norske videnskaps-akademi, Den historisk-filosofiske klasse, Gruppe 10: Sosialøkonomi, sosiologi og statsvitenskap som ett av 16 ordinære medlemmer i denne gruppen. Fra 2004 til 2006 var han medlem av styret for Ludvig Holbergs minnefond.

Studier av politisk atferd, valg og velgeratferd stod sentralt i Listhaugs forskning. Særlig må hans samarbeid med de amerikanske forskerne George Rabinowitz og Stuart Macdonald om retningsteorien nevnes. I disse arbeidene ble blant annet data fra de norske valgundersøkelsene benyttet. Han hadde en omfattende vitenskapelig produksjon. 

Han ble professor emeritus i 2019.

Listhaug mottok en rekke priser for sine arbeider, blant annet American Political Science Associations *Heinz Eulau Award* for beste artikkel publisert i tidsskriftet *American Political Science Review* (1992).

## Verker i utvalg
*Listhaug, O., Macdonald, S. E. & Rabinowitz, G. (1990). «A Comparative Spatial Analysis of European Party Systems». *Scandinavian Political Studies*, 13, 227-254.
*Listhaug, O., Macdonald, S. E. & Rabinowitz, G. (1994). «Ideology and Party Support in Comparative Perspective». *European Journal of Political Research*, 25, 111-149.
*Macdonald, S. E., Listhaug, O. & Rabinowitz, G. (1995). «'Political Sophistication and Models of Issue Voting». *British Journal of Political Science* (25), 453-483.

## Referanser


## Eksterne lenker

* Personlig hjemmeside
VM i ishockey for menn 1935

**VM i ishockey 1935** var det 9. verdensmesterskapet, arrangeret av Det internasjonale ishockeyforbundet (IIHF) og det var også det 20. europamesterskapet i ishockey for landslag. Turneringen ble arrangert i  Sveits fra 19. til 27. januar og kampene ble spilt i Davos.   

## Medaljer VM

## Medaljer EM

## Kilder
* Resultater www.hockeyarchives.info
Choi Hong-hi

**Choi Hong-hi** (født 9. november 1918 i Hwa Dae i Myong Chun i Korea, død 15. juni 2002 i Pyongyang) regnes som grunnleggeren av ITF taekwon-do. Han var offiser i den sørkoreanske hæren, kjent som *general Choi*.

## Kilder
* Norges Taekwon-Do Forbund taekwondo.no
* National Taekwon-Do Norway ntkd.no
Golden State Warriors

**Golden State Warriors** er et amerikansk basketballag, basert i San Francisco i California. De spiller i proffserien NBA.

Laget begynte som Philadelphia Warriors i 1946, flyttet til San Francisco i 1962, for så å bli til Golden State Warriors fra 1971. Warriors ble NBA-mestere i 1956, 1975 og tre ganger mellom 2015 og 2018.

## Kjente spillere fra klubben
Wilt Chamberlain er sammen med Chris Mullin de mest kjente spillerne som har vært innom. Midt på 2000-tallet var Baron Davis, Mike Dunleavy jr. og Jason Richardson deres mest kjente spillere. På laget som vant tre titler mellom 2015 og 2018 var Stephen Curry, Kevin Durant og Draymond Green de mest markante.

## Hall of Fame
De følgende ni personene har hatt tilknytning til klubben, og er innvalgt i Naismith Memorial Basketball Hall of Fame:
*Paul J. Arizin
*Richard F. «Rick» Barry
*Joseph F. «Joe» Fulks
*Thomas J. «Tom» Gola
*Edward «Ed» Gottlieb
*Neil Johnston
*Jerry R. Lucas
*Robert L. Parish
*Nate Thurmond

## Eksterne lenker
*
Psykofysiologi

**Psykofysiologi** er en vitenskap som binder sammen psykologi og fysiologi. En moderne definisjon av vitenskapen er "*studium av [[atferd]]-[[hjerne]]-forhold innenfor rammeverket av perifere og sentralfysiologiske responser*". En typisk psykofysiologisk studie innebærer at forsøksobjektet utfører en kognitiv oppgave (for eksempel konsentrasjonsretting, hukommelsesoppgaver etc.) mens et fysiologisk mål blir tatt opp (f. eks EEG eller EDA).

Psykofysiologiske forsøk blir gjort innenfor en rekke fysiologiske responssystemer. Eksempler er: 
*Sentrale systemer: 
**elektroencephalografisk system (EEG)
**magnetocorticale system
**metabolisme (hjernens blodflyt).
*Autonome systemer: 
**elektrodermalt aktivitetsystem (EDA)
**temperatursystem
**kardiovaskulært system
**gastronomisk system
*Sensoriske systemer: 
**Skjelett-muskel-system
**respirasjonssystem

Det settes i denne sammenheng et skille mellom fasiske og toniske fysiologiske forandringer. De fasiske forandringene er stimulusavhengige, disse øker og minker relativt raskt i relasjon til stimuli. Toniske forandringer er mindre relaterte til observerbare hendelser. De reflekterer heller organismens indre aktivitetstilstander. Toniske forandringer er tregere og mer stabile.

Det finnes en rekke psykofysiologiske anvendelsesområder. Noen eksempler er: 
*Identifisering av hodeskader
*Identifisering av dysleksi og psykopatologi (schizofreni, angst, fobier, depresjon)
*Polygrafi ("løgndeteksjon")
*Medisinsk psykologi (hjerteinfarkt, hodepine, hypertensjon, søvnproblemer)
*Eksperimentell psykologi (emosjoner, aktivering, oppmerksomhet, klassisk betinging)
BND

**BND** kan sikte til:

* Bundesnachrichtendienst, (BND, «den føderale etterretningstjenesten»), en tysk føderal etterretningstjeneste.
* ISO 4217-koden for bruneisk dollar.
Georg Henriksen

**Georg Henriksen** (født 18. januar 1940 i Oslo, død 23. mai 2007 i Bergen) var en norsk professor i sosialantropologi som var spesialist på urbefolkninger. 

Henriksen ble i 1969 mag. art. i sosialantropologi ved Universitetet i Bergen på avhandlingen *The Naskapi Indians on the edge of the White Man's world*. Som sosialantropolog hadde Henriksen feltarbeid særlig i polare strøk, hovedsakelig blant innuene på Labrador i Canada, men også blant reindriftssamer i Norge. Videre hadde Henriksen feltopphold blant micmac-folket i Nova Scotia, Canada, og i Turkana, Kenya. I sin forskning beskjeftiget Henriksen seg i hovedsak med forholdet mellom urfolk og statsmakten, inter-etniske relasjoner, menneskerettigheter, samt utvikling og sosial endring. 

Tidlig i sin karriere arbeidet Henriksen ved Memorial University of Newfoundland i Canada. Fra 1971 var han tilknyttet Institutt for sosialantropologi ved Universitetet i Bergen, fra 1991 som professor. Han var i flere perioder instituttstyrer. Henriksen var i årene 1993–1995 prodekan og satt i styret for Bergen Museum i årene 1995-1998. Fra 1999 til 2001 var Henriksen dekanus ved Det samfunnsvitenskapelige fakultet, Universitetet i Bergen.

I forlengelsen av forskningsarbeidet fulgte engasjement for urbefolkninger, både i Norge og internasjonalt. Henriksen var blant grunnleggerne av International Work Group for Indigenous Affairs (IWGIA), en organisasjon som samler alle alle verdens urfolk. Fra 1981 til 2005 satt han i organisasjonens styre, i femten av disse årene som formann. Henriksen hadde også oppdrag for urbefolkningsgrupper verden over. I årene 1975–1976 arbeidet Henriksen som konsulent for Naskapi Montagnais Innu Association i saker som hadde å gjøre med rettigheter til land. I 1982–83 arbeidet han for det samiske kultursenteret i Hattfjelldal. I 1993 fungerte han som konsulent for myndighetene i provinsen Newfoundland i Canada, som da hadde etablert en Economic Recovery Commission. I 1995 assisterte han Innu Nasjonen i forbindelse med miljøspørsmål knyttet til gruvedrift i Voisey’s Bay, Canada. 

## Sentrale arbeider
* *I Dreamed The Animals – Kaneuketat: The life of an Innu hunter*, Berghahn Books, New York, 2008
* *Hunters in the Barrens*, 1973, ny utgave: Berghahn Books, New York, 2010 
* "The experience of social worth as a force in inter-ethnicrelations", 1991
* "Norwegian administration and the Saami community in Helgeland", 1985
* "Rettigheter, oppgaver og ressurser – tre forutsetninger for likeverd i etnisk sammensatte statssamfunn", 1982

## Eksterne lenker
	

* The Late Georg Henriksen minneord fra Natuashish Elder Joachim Nui Sr. på YouTube
* Minneord for Georg Henriksen i *På Høyden*, Nettavis for Universitetet i Bergen
* Obituary fra IWGIA
* 'A well-intentioned bumbling' Radiointervju på canadisk radio
Detroit Pistons

**Detroit Pistons** er et amerikansk basketballag basert i Detroit i Michigan. De spiller i proffserien NBA.

Detroit Pistons spiller hjemmekampene sine i The Palace of Auburn Hills, i Detroit-forstaden Auburn Hills.

## Historie
Pistons ble grunnlagt i 1941 som Fort Wayne Zollner Pistons. De spilte de første årene i National Basketball League. I 1948 ble de tatt opp i NBA, da under navnet Fort Wayne Pistons. Laget flyttet til Detroit i 1957 og fikk da sitt nåværende navn.

## Hall of Fame
De følgende 15 personene har hatt tilknytning til klubben, og er innvalgt i Naismith Memorial Basketball Hall of Fame:
*Walter «Walt» Bellamy
*David «Dave» Bing
*Adrian Dantley
*William Davidson
*David A. «Dave» DeBusschere
*Joe Dumars
*Harry J. Gallatin
*Robert J. «Bob» Houbregs
*Bailey E. Howell
*Robert J. «Bob» Lanier
*Robert A. «Bob» McAdoo
*Robert «Bobby» McDermott
*Richard J. «Dick» McGuire
*George H. Yardley
*Fred Zollner

## Eksterne lenker
*
Vincent Valentine

**Vincent Valentine** (ヴィンセント・ヴァレンタイン *Vinsento Varentain*) er en fiktiv figur fra PlayStation-spillet *[[Final Fantasy VII]]*. Sammen med Yuffie Kisaragi er han en skjult figur i spillet. Han er hovedfiguren i *Final Fantasy VII*-oppfølgeren *[[Dirge of Cerberus: Final Fantasy VII]]* og bifigur i dataanimasjonsfilmen *[[Final Fantasy VII Advent Children]]*.
## Referanser
Auburn Hills (Michigan)

**Auburn Hills** er en by i den amerikanske delstaten Michigan. Byen ligger i Oakland County, og er en forstad til Detroit. Auburn Hills har 19&nbsp;837 innbyggere (2000). Auburn Hills ligger ved Clinton River ble oppkalt etter Auburn av Aaron Webster, den første hvite bosetteren i Auburn Hills.

Chryslers hovedkvarter ligger i Auburn Hills og er også hovedkvarteret til Volkswagens USA avdeling. NBA-laget Detroit Pistons spiller hjemmekampene sine her, i The Palace of Auburn Hills.

## Referanser


## Eksterne lenker
*
Direct cinema

**Direct cinema**, eller **cinéma vérité**,  er en type dokumentar med representasjonen som passivt observerende skulle dokumentere. Den har sitt opphav fra USA på 1960-tallet. 

På femtitallet kom en teknisk revolusjon som medførte at filmutstyret ble bærbart; før måtte man ta med seg ut i felten tungvint utstyr og arrangering av scener var normen, ikke unntaket. Da de nye portable filmkameraene ankom, ble filmingen mye lettere bokstavelig talt, og revolusjonerte nyhetsproduksjon, fiksjonsfilm og dokumentarfilm. Nå kunne kameraet følge hovedpersonene, og ikke omvendt.

Den nye teknologien medførte oppveksten av nye dokumentarformer, som hevdet de framstilte virkeligheten som den var.
Cinema Direct la opp til en utelukkende observasjonell stil hvor kameramannen, lydmann og regissør er mest mulig, og aller helst helt, usynlige. Istedenfor å legge opp scener og situasjoner, ventet man på spontaniteten i dagligdagse hendelser. Men man kan innvende at Cinema Direct kun er ”usynlig” kameraføring når personene som blir filmet, er oppslukt av sine handlinger og ”glemmer” kameraet. Kameraet er uansett tilstede, og om personers handlinger og utsagn er autentiske er vanskelig å vite. Men de beste Cinema Direct-filmene gir en virkelighetsfølelse som virker ekstremt rå og ekte, og drar deg rett inn i verdenen til hovedpersonene.

## Viktige elementer
* Objektiv, direkte og nøytral.
* Filmskaperen skulle redusere interaksjon, tolkning og styring til et minimum.
* Dokumentarfilmen tale for seg selv
* Kameraets tilstedeværelse garanti for et sant innhold.
* Rolig og nøytral observasjon.
* Ukontrollerte hendelser ikke korrigeres, men heller vise at dette var en "korrekt" gjengivelse av virkeligheten
* Spontanitetsideal, ikke manus, "fange inn virkeligheten" i forbifarten.

## Se også
* Dokumentarfilm
* Filmhistorie
Luopan

**Luopan** (kinesisk: 罗盘, pinyin: *Luópán*) er et spesielt kompass som brukes for å konstruere rom etter feng shui-metoden.

## Litteratur
* Skinner, Stephen. *Guide to the Feng Shui Compass: a Compendium of Classical Feng Shui*, Singapore: Golden Hoard Press, 2008.
Cinéma vérité

**Cinéma vérité** (fransk for «sannferdig kino») er en type dokumentarfilm som oppsto i Frankrike på 1950-tallet med pådrivende, tolkende observasjon. Begrepet ble oppfunnet av Jean Rouch, inspirert av russiske Dziga Vertovs teori om *[[Kino-Pravda]]* («kinosannhet») og påvirket av filmene til amerikaneren Robert J. Flaherty. Det kombinerer improvisasjon med subjektiv bruk av kamera for å avsløre sannheten eller framheve emner skjult bak den grusomme virkeligheten.

Viktige elementer i Cinéma vérité:

* Intervjuet og dialogen står sentralt.
* Filmskaperen interagerer: provoserer fram virkelige meninger og reaksjoner som ikke er bearbeidet eller fortolket.
* Filmskaperen er en katalysator for det som blir vist.

Etiske og estetiske analyser av dokumentarformen fra 1950- og 1960-tallet har også blitt knyttet til et kritisk blikk på etterkrigstidens propaganda. En enkel måte å beskrive denne formen for film er å hevde at den er opptatt av forestillinger av sannhet og virkelighet i filmen. Også feministiske filmer fra 1970-tallet benytter ofte teknikker fra *cinéma-vérité*. Etter teknikkens popularitet begynte å falme ble den kritisert for dens villedende pesudo-naturlige konstruksjon av virkeligheten.

## Referanser


## Se også
* Dokumentarfilm
* Filmhistorie

## Eksterne lenker
* French Realism and Cinema Verite hos *Parles-vous.com*
Pontiac (Michigan)

**Pontiac** er en by i delstaten Michigan i USA. Pontiac er administrasjonssentrum i Oakland County, og er en satellittby til Detroit. Byen har 66&nbsp;337 innbyggere.

Pontiac er mest kjent for sin bilindustri, da byen har flere General Motors-fabrikker. Bilmerket Pontiac er kalt opp etter byen.

## Referanser


## Eksterne lenker
*
VM i ishockey for kvinner 1992

**VM i ishockey for kvinner 1992** ble arrangert i Tammerfors i Finland fra 20. til 26. april 1992. Mesterskapet var det andre verdensmesterskapet i ishockey for kvinner arrangert av Det internasjonale ishockeyforbundet (IIHF). Åtte lag deltok i turneringen.

Canada ble verdensmester for andre gang etter å ha slått USA 8–0 i finalen. Finland vant bronse etter å ha beseiret Sverige 5–4 etter straffeslagskonkurranse i bronsefinalen.

## Innledende runder
## Gruppe A

## Gruppe B

## Plasseringskamper

 

## Semifinaler

## Bronsefinale

## Finale

## Kilder
* Resultater www.hockeyarchives.info
Memorial University of Newfoundland

**Memorial University of Newfoundland** (MUN) er et universitet med hovedsete i provinshovedstaden St. John's i Newfoundland i Canada, og med filial i Harlow i England. Universitetet ble grunnlagt som **Memorial University College** i 1925. Status som universitet ble oppnådd i 1949, da også det nåværende navnet ble antatt. Institusjonen ble gitt navnet memorial til heder og minne om newfoundlendere som ga livet i tjeneste under første verdenskrig. Dette har senere blitt utvidet til også omfatte provinsens krigsofre fra andre verdenskrig. MUN har i dag en vitenskapelig stab på 950 heltidsansatte og en studentpopulasjon på 17&nbsp;000.

## Referanser


## Eksterne lenker
*
Filmutleie

**Filmutleie** er en måte å distribuere film på. Filmene leies ut for en gitt pris og et gitt tidsrom. Kiosker eller bensinstasjoner er i dag de vanligste distributører innen filmutleie. Tidligere var det også vanlig med mer dedikerte utlånssteder.

I disribusjonsnettet er filmutleie den andre måten (etter kinovisning) å distribuere film på.
Pontiac (andre betydninger)

**Pontiac** kan vise til:
*Pontiac, et bilmerke
*Pontiac (høvding), leder for Ottawaindianerne
*Pontiac (Illinois), en by i USA
*Pontiac (Michigan), en by i USA
*Pontiac (Quebec), en by i Canada
Pontiac (høvding)

**Pontiac** (også kjent som **Obwandiyag**, født mellom 1712 og 1725, død 20. april 1769) var høvding for Ottawa-indianerne. Han ledet det såkalte Pontiac-opprøret mot britene i 1763–1766, en del av Indianerkrigene.

Byen Pontiac i Michigan er oppkalt etter Pontiac. Det samme er bilmerket Pontiac.

## Referanser
Svartahrid

**Svartahrid** er et norsk black metal-band fra Skien i Telemark, stiftet i 1994 av Istar og Forn. Tekstene og imaget til bandet er inspirert av blant annet norrøn mytologi.

## Medlemmer
;Nåværende
*Istar &ndash; vokal og gitar
*Forn &ndash; trommer

;Tidligere 
*Ilvastar &ndash; bass (1996&ndash;2001)
*Frank Iberg &ndash; bass (2001&ndash;2003)
*Bjoern Andre &ndash; keyboard (1996&ndash;1999)
*Nidgrim &ndash; bass] (2004&ndash;2009)

## Diskografi
;Studioalbum 
**[[Forthcoming Storm]]* (1999)
**[[As The Sunrise Flickers]]* (2000)
**[[Sadness And Wrath]]* (2007)
**[[Malicious Pride]]* (2008)
*Ex inferi (2010)

;Demoer
**Herskende I Blod* (1998)

## Eksterne lenker
* 
*  
*  Soulseller Records
Detroit Metropolitan Wayne County Airport

**Detroit Metropolitan Wayne County Airport** (IATA: **DTW**, ICAO: **KDTW**), ofte kalt **Detroit Metro**) er en flyplass som ligger i Wayne County i Michigan, ved byen Romulus i nærheten av Detroit.

Flyplassen er en knutepunkt for trafikken til Delta Air Lines og Spirit Airlines. Detroit Metro er den sekstende travleste flyplassen i USA, og den tjuefjerde travleste på verdensbasis.

## Historie
Flyplassen ble åpnet i 1930, og ble frem til 1945 også brukt til militære formål. Frem til 1950-tallet var Detroit Metro den sekundære flyplassen i Detroit, men da Pan-Am, British Overseas Airways Corporation og American Airlines flyttet hit ble Detroit Metro etterhvert byens hovedflyplass.

## Eksterne lenker
*
Fylkesvei 6 (Akershus)

**Fylkesvei 6 i Akershus** gikk mellom Linnestad og fylkesgrensen ved Kåter/Florud i Vestby, med flere sidetraséer.

Strekningen mellom Såner og Kåter, Vålerveien, var tidligere del av riksvei 121.

2019 ble veien erstattet av fylkesvei 1356, fylkesvei 1357, fylkesvei 1359, fylkesvei 1361 og fylkesvei 1363, og av deler av fylkesvei 1024, fylkesvei 1026 og fylkesvei 1365.

## Kommuner og knutepunkter

----Erstattet av forbindelsesbru tilordnet europavei 6
* Vestbybrua (over E6, 100 m)
----

* Kjenn

## Referanser


## Eksterne lenker
* Vegvesenets vegkart
Westendsynagoge

**Westendsynagoge** er den største synagogen i Frankfurt am Main og religiøst sentrum for byens jødiske menighetsliv. Synagogen ble bygget mellom 1908 og 1910, og er den eneste av de opprinnelig fire førkrigssynagogene som fremdeles eksisterer etter at hovedsynagogen, Börneplatzsynagoge og Synagoge an der Friedberger Anlage ble satt i brann av nazister i november 1938. Den ble opprinnelig brukt som gudshus av den liberale reformfløyen i den jødiske menigheten.

## Referanser


## Eksterne lenker
* Jüdische Gemeinde Frankfurt am Main
Northrop Grumman E-2 Hawkeye

**Northrop Grumman E-2 Hawkeye** er et allværs, hangarskip-basert, taktisk, ''Airborne Early Warning'' (**AEW**) militært fly. Det kalles ofte for «Hummer» på grunn av den distinktive lyden fra de doble turbomotorene.

Flyet benytter propeller, og har en radar på taket. Flyet kategoriseres ofte under elektronisk krigføring.

I tillegg til den amerikanske marinen har et mindre antall fly av E-2 blitt solgt til de væpnede styrker i Egypt, Frankrike, Israel, Japan, Mexico, Singapore og Taiwan.

## E-2D ''Advanced Hawkeye''
Dette er den nyeste varianten i Hawkeye-serien. E-2D skal begynne testprogrammet høsten 2007, og etter planen være leveringsklare for U.S. Navy i 2011. E-2D ser utvendig ut som en E-2C, men har helt ny avionikk, ny cockpit med multifunksjonsskjermer, nytt radarsystem og en ny rotodom.

2019 hadde det blitt levert 15 enheter til den amerikanske marinen. Intensjonen er å ha sammenlagt 75 i slutten av 2027, noe som kommer erstatte eldre modeller.

## Spesifikasjoner (E-2C)

## Kilder
### Litteratur
* Donald, David, red. (2004): «E-2 Hawkeye» i: *Warplanes of the Fleet. AIRtime*. ISBN 1-880588-81-1.
* Eden, Paul, red. (2004): *The Encyclopedia of Modern Military Aircraft*. London: Amber Books. ISBN 1-904687-84-9.

### Noter




## Eksterne lenker
* 
* E-2 faktafil  og E-2C Hawkeye historieside hos US Navy 
* Omtale av E-2 hos ''GlobalSecurity.org''
Driftsbygning

**Driftsbygning** i landbruket er et uthus som rommer mange ulike funksjoner. De mest vanlige er løe, låve, fjøs og stall, ofte sammen med grisehus, hønsehus og utedo. Driftsbygninger av denne type ble tatt i bruk på norske gårder fra opplysningstiden på slutten av 1700-tallet. Det ble fra landbrukskyndig agitert for at bøndene måtte bygge nye rasjonelle uthus med mest mulig under ett tak, i stedet for den gamle skikken med at hver funksjon hadde sitt hus. Det gjaldt å gjøre arbeidet lettere – ikke minst spare seg for unødvendig bæring i forbindelse med daglig stell av dyra. 

Færrest mulig tak å vedlikeholde var også en av parolene, og det ble agitert for å bruke mest mulig bestandig bygningsmateriale. Bygg fjøs av stein var oppfordringen, for fjøs av tømmer råtner fort ned. Det gjaldt å spare skogen. 

*Driftsbygning* var de landbrukskyndiges betegnelse på en slik bygning. Den kunne kalles for uthuset, eller for løa, låven eller fjøset. 

En driftsbygning ble om mulig plassert slik at det ble inngang fra terrenget til to eller tre plan. Om nødvendig ble det bygd ei høy bru opp til låven, låvebrua. Her ble ofte treskemaskinen plassert. Hesten kunne trekke høylassene opp på låvebrua, og høyet kunne styrtes ned i det store løerommet. Fra løerommet var det grei transportvei inn til fjøs og stall. Og fra fjøset var det som regel møkkluke som kunne åpnes mot møkkakjelleren under. Hest med kjerre eller slede  kunne kjøres helt inntil møkkjelleren, for møkka skulle kjøres ut på åkrene i løpet av våren. 

Da traktoren ble innført på 1950-tallet fikk mange et problem med de gamle driftsbygningene. Låvebrua var ikke dimensjonert til traktor. Samtidig ble silo tatt i bruk som alternativt for, og silo krevde spesielle bygningsmessige arrangementer. Melkemaskiner og nye krav angående dyrevelferd har også kommet til. På 1970-tallet fikk mange bønder anledning til å bygge nye driftsbygninger hvor siloene var bedre integrert.
De internasjonale øylekene 2005

**De internasjonale øylekene 2005** (**De 11. internasjonale øylekene**) ble avholdt på Shetland i perioden 9. juli til 15. juli 2005. Arrangør av øylekene er International Island Games Association.

Shetland er den minste av medlemsøyene som har påtatt seg arrangementet, og deltakerne ble gitt losji i innleide skip.

## Medaljefordeling

## Idretter

* Badminton – resultater
* Bordtennis – resultater 
* Bowls – resultater
* Brettseiling – resultater
* Bueskyting – resultater

* Fotball – resultater
* Friidrett – resultater
* Golf – resultater
* Seiling – resultater
* Skyting – resultater

* Svømming – resultater
* Squash – resultater
* Sykling – resultater
* Turn – resultater
* Volleyball – resultater

## Eksterne lenker
* NatWest Island Games XI - Shetland 2005 hos iiga.org
Morgenposten

***Morgenposten*** var en dagsavis som utkom i Oslo fra 1861 til 1971. Opprinnelig navn var *Christiania Nyheds- og Avertissements-Blad*, i 1866 kom Morgenposten inn som undertittel, de neste 70 årene vekslet avisen mellom å ha Morgenposten som over og undertittel før den fra 1936 permanent kun ble hetende Morgenposten. Avisen ble som oftest bare referert til som *«Sværta»*. Dette hadde imidlertid ikke noe med trykksverte å gjøre, men skyldtes at avisens grunnlegger eide en skosvertefabrikk, og i den første tiden holdt avisen til i de samme lokalene som fabrikken.

Morgenposten var en av de store dagsavisene som ikke var knyttet til et bestemt politisk parti eller ideologi. Den var tidlig på 1900-tallet Norges største, blant annet fordi den fikk fotfeste blant arbeiderklassen. Morgenposten fikk som en av fire aviser i Oslo komme ut uavbrutt gjennom andre verdenskrig. Den var kjent for å holde en høy kvalitet på kristenlivsjournalistikken, og ble av mange kristne oppfattet som en langt mer interessant avis enn Vårt Land, blant annet ved at den favnet bredere. Særlig blant folk innen Frelsesarmeen hadde den høy status, og var nesten betraktet som et supplement til Krigsropet.

Morgenposten ble sentral i avisoppgjøret etter andre verdenskrig og ble valgt ut av Erstatningsdirektoratet som en prøvesak for å få avklart om det var rettslig grunnlag for tilsvarende saker mot andre aviser. Høyesterett slo tre år senere fast at det kunne foretas inndragning av inntekter så lenge en hadde hatt NS-innsatt redaktør og brakte videre propagandameldinger, kommentarer og bilder fra den tyske okkupasjonsmakten. Morgenposten ble til slutt dømt til å få inndratt  kroner, fastsatt av Høyesterett. Beløpet var et av de høyeste i landet, for eksempel betalte Aftenposten bare inn  kr, selv om den avisen tjente mer på at den fikk komme ut under hele krigen, enn det Morgenposten gjorde.

Morgenposten tjente på krigen på den måten at mange av abonnentene fra Arbeiderbladet, som ble stanset, fant veien til den avisen som kom ut. Etter krigen opplevde Morgenposten en jevn nedgang fram mot nedleggelsen i 1971. Redaktør ved nedleggelsen var Leif Husebye.

## Referanser


## Litteratur
*Yngvar Holm: «Sværta : Morgenposten – en gang Norges største avis», Oslo 1999 (ISBN 82-458-0406-1).
*Asbjørn Omberg: «Goebbels dikterte: norsk presse under okkupasjonen», Alb. Cammermeyers forlag, Oslo, 1945.